Eŭropa Ĝendarmaro

La Eŭropa Ĝendarmaro (EUROGENDFOR) estas speciala ĝendarmaro kunmetita de ĝendarmoj de sep malsamaj EU-membroŝtatoj. La forto estas bazita en Viĉenco, Italio, kaj partoprenas pacmisiojn ĉirkaŭ la mondo http://www.fiep.org/wp-content/uploads/2011/12/E-reader-FIEP-Seminarbook.pdf .

En la fortobazo en Viĉenco estas inter 800 kaj 900 ĝendarmoj kiuj supozeble estos pretaj por deplojo ene de 30 tagoj. Krom tio, la forto havas pliajn 2 300 ĝendarmojn en rezervo. La forto ne apartenas oficiale al la institucioj de la Eŭropa Unio, sed al la landoj kiuj partoprenas en ĝi.

 Historio 
La ideo establi komunan eŭropan ĝendarmaran forton unue estis levita de la franca ministro pri defendo Michèle Alliot-Marie en septembro 2003. En oktobro de tiu jaro Alliot-Marie prezentis la ideon por la dua fojo kune kun la itala Defendministro Antonio Martino ĉe la Eŭropa Unia Defendministroj renkontiĝo. La 17-an de septembro 2004, antaŭkonsento estis subskribita por la establado de la forto en Noordwijk, Nederlando. La interkonsento estis subskribita de Francio, Italio, Nederlando, Pollando kaj Portugalio. La 23-an de januaro 2006, la ĉefsidejo de la Eŭropa Ĝendarmaro-Forto estis oficiale inaŭgurita en Vicenza, Italio.

La 20-an de julio 2006, la forto estis deklarita funkcia. Inter la 19-an ĝis la 28-an de aprilo de tiu jaro, la unua ekzerco de la forto estis okazigita. Post la aliĝo de Rumanio al la Eŭropa Unio, la rumana ĝendarmaro petis permanentan observanstatuson en la eŭropa ĝendarmaro, kiel unua paŝo direkte al la plena membreco de rumana ĝendarmaro en la forto Politica europeană - Forţa de Jandarmerie Europeană (European Policy - European Gendarmerie Force) , Romanian Gendarmerie website, accessed on January 22, 2009. La 3-an de marto 2009, la rumana ĝendarmaro iĝis plena membro de la eŭropa ĝendarmaro Eurogendfor.eu, EGF News, accessed on March 23, 2009. Poste Hispanio ankaŭ aliĝis al la forto.

En decembro 2009, 276 ĝendarmoj de la forto estis senditaj al Afganio por trejni la Afganan Nacian Policon Des gendarmes picards bientôt en Afghanistan , Nord Éclair, 12 June 2009. Komence de 2010, ĝendarmoj de la forto estis senditaj por helpi la viktimojn de la tertremo en Haitio  .

 Referencoj 

 Eksteraj ligiloj 



Kategorio:Organizaĵoj fonditaj en 2006
Kategorio:Ĝendarmoj
Kategorio:Internaciaj organizaĵoj en Eŭropo
Kategorio:Armitaj fortoj de Portugalio
Kategorio:Armitaj fortoj de Rumanio
Kategorio:Armitaj fortoj de Pollando
Kategorio:Armitaj fortoj de Nederlando
Kategorio:Armeo de Hispanio
Kategorio:Armitaj fortoj de Francio
Kategorio:Armitaj fortoj de Italio
Kategorio:Armitaj fortoj de Eŭropa Unio